বন্ধ দরজা বৈঠক ব্যর্থ, পাকিস্তানের ভুয়ো দাবি খারিজ করল আন্তর্জাতিক মহল

ওয়েব ডেস্ক: পহেলগাম ঘটনার (Pahelgam Case) পর থেকেই উত্তেজনার পারদ চড়ছে ভারত-পাকিস্তান (India-Pakistan) রাজনৈতিক সম্পর্কে। এই পরিস্থিতিতে পাকিস্তানের তরফে নিরাপত্তা পরিষদে রুদ্ধদ্বার আলোচনার জন্য বিশেষ বৈঠকের অনুরোধ জানানো হয়েছিল। কিন্তু কয়েক ঘণ্টার টানা আলোচনার পরেও পুরোপুরি ব্যর্থ হল পাকিস্তান। প্রকাশ্যে এল না কোনও সরকারি বিবৃতি।

বৈঠক শুরুর আগে রাষ্ট্রপুঞ্জের মহাসচিব আন্তোনিও গুতেরেস সতর্ক করেছিলেন। বলেছিলেন, পরিস্থিতি এই মুহূর্তে উদ্বেগজনক। বর্তমানে নিরাপত্তা পরিষদের অস্থায়ী সদস্যের তালিকায় রয়েছে পাকিস্তান। সেই তালিকায় নাম নেই ভারতের। ফলত, বৈঠকে উপস্থিত ছিলেন না ভারতের কোনও প্রতিনিধি। এই সুযোগকে হাতিয়ার করে ভারতের বিরুদ্ধে অপপ্রচারের মঞ্চ হিসেবে নিরাপত্তা পরিষদের বৈঠককেই বেছে নিয়েছিল।

আরও পড়ুন: ভারতের পর বিদেশের একাধিক বিমান সংস্থা পাকিস্তানের আকাশসীমা এড়াচ্ছে…

পাকিস্তানের স্থায়ী প্রতিনিধি আসিম ইফতিখার আহমেদ নিরাপত্তা পরিষদ মঞ্চকে ভারত-বিরোধী অপপ্রচার হিসেবে ব্যবহার করেন। সূত্রের খবর, বৈঠকে এড়িয়ে যাওয়া হয় পহেলগাম জঙ্গি হামলার ঘটনা। কাশ্মীর ইস্যু ও ভারতের সামরিক অবস্থান নিয়ে ভুয়ো অভিযোগ তোলে পাকিস্তান।

আহমেদ ভারতীয় সেনার মোতায়েন ও ‘উস্কানিমূলক’ বক্তব্যের অভিযোগ এনে পরিস্থিতি গুলিয়ে দেওয়ার চেষ্টা করেন। এছাড়াও, , সাময়িক ভাবে ভারতের ইন্দাস জলচুক্তি স্থগিত করার সিদ্ধান্তকে ‘আক্রমণাত্মক পদক্ষেপ’ বলে উল্লেখ করেন তিনি। যদিও বৈঠকে কোনও সদস্য রাষ্ট্রই পাকিস্তানের দাবিকে গুরুত্ব না দিয়ে আলোচনা এগিয়ে নিয়ে যাননি।